ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት 40,000 ሰባት ንኽውሸቡ ምኽንያት ዝኾነ መራሒ ሃይማኖት 28 መጋቢት 2020 ምንጪ ስእሊ, Getty Images ኣብ ሰሜናዊ ህንዲ ኣብ እትርከብ ክፍለሃገር ፑንጃብ፡ ነበርቲ 20 ቁሸታት ዝኾኑ ኣስታት 40 ሽሕ ሰባት ብሰንኪ ሓደ ሰብ ተወሺቦም ከምዘለው ሰብመዚ ጥዕና ሓቢሮም። እቲ ወዲ 70 ዓመት፡ መራሒ ሃይማኖት፡ ብኮሮናቫይረስ ከምዝሞተ ድሒሩ'ዩ ተርጋጊጹ። ካብቲ ኣብ ኢጣልያን ጀርመንን ዝገበሮ ምብጻሕ ምስተመልሰ፡ ካብ ሰባት ተኣልዩ ክጸንሕ ንዝተዋህቦ ምዕዶ ዕሽሽ ብምባል፡ ንቡር ማሕበራዊ ርክባት ከምዝቐጸለ ሰብመዚ'ቲ ከባቢ ንቢቢሲ ቋንቋ ፑንጃቢ ተዛሪቦም። ኣብ ህንዲ ክሳብ ሕጂ 640 በቲ ቫይረስ ክልከፉ እንከለዉ፡ እቶም 30 ኣብ ክፍለሃገር ፑንጃብ ዝተረኽቡ'ዮም። ይኹን'ምበር፡ እቲ ቁጽሪ ካብኡ ኣዝዩ ክዓቢ ከምዝኽእል ሰብሞያ ይገልጹ። ህንዲ ካብተን ኣብ ዓለም ዝተሓተ መጠን መርመራ ዘለወን ሃገራት'ያ። እቲ ባልደቭ ሲንግ ተባሂሉ ዝጽዋዕ ሰባኺ፡ ድሕሪ ካብ ኣውሮጳ ምምላሱ ኣብቲ ሆላ ሞሃላ ተባሂሉ ዝፍለጥ ዓቢ ፌስቲቫል ሃይማኖት ሲክ ተሳቲፉ ከም ዝነበረ ተገሊጹ። ብዛዕባ ኮሮናቫይረስ ክትፈልጥዎ ዝግባእ ሓበሬታታት ካቶሊካዊት ቤተ-ክርስትያን ኤርትራ ብዛዕባ ኮሮናቫይረስ ኣመልኪታ መምርሒ ኣውጺኣ ኢትዮጵያ ኮቪድ-19 ንምክልኻል ከመይ ተዳልያ?
